**E L Ő T E R J E S Z T É S**



Balatonberényi Községi Önkormányzat

Képviselő-testületének

2025. március 18-i

nyilvános rendkívüli ülésére

**Tárgy:**

**TOP\_PLUSZ-3.3.2-21 pályázati támogatással megvalósuló**

**„Orvosi rendelők felújítása Balatonberényben és Vörsön” című beruházásban döntés a kivitelező kiválasztására irányuló,**

**ismételt közbeszerzési eljárás indításáról**

Előterjesztő:

Druskoczi Tünde polgármester

Balatonberény Község Önkormányzata Ajánlatkérőként, Vörs Község Önkormányzatával kötött megállapodás alapján "Orvosi rendelők felújítása Balatonberényben és Vörsön" című projekt ***(TOP\_PLUSZ-3.3.2-21-SO1-2022-00009 sz. projektazonosító)*** tárgyában 2024. évben közbeszerzési eljárást bonyolított le EKR002025012024 EKR azonosító szám alatt, mely közbeszerzési eljárás eredménytelen lett.

Balatonberény Község Önkormányzata a közbeszerzési eljárást ismételten megindítja. Az időközben hatályba lépett 2024. évi LXXIV. törvény 68. „Az állami beruházásokkal kapcsolatos szerződéskötések eljárási rendjének eltérő szabályairól” szóló fejezetében foglalt rendelkezéseknek eleget téve Balatonberény Község Önkormányzata az illetékes miniszter részére a közbeszerzési eljárás dokumentációját költségellenőrzésre, véleményezésre 2025. január 24. napján megküldte. Vélemény a megküldött dokumentáció tárgyában a mai napig nem érkezett.

Balatonberény Község Önkormányzatának képviselő-testülete a fent rögzített tényekre figyelemmel az alábbi határozatot hozza meg:

Döntési javaslat:

**Balatonberény Község Önkormányzat Képviselő-testületének …./2025.(III.18) határozata a TOP\_PLUSZ-3.3.2-21 pályázati támogatással megvalósuló „Orvosi rendelők felújítása Balatonberényben és Vörsön” című beruházásban döntés a kivitelező kiválasztására irányuló, ismételt közbeszerzési eljárás indításáról**

1. Balatonberény Község Önkormányzata megismételt közbeszerzési eljárást bonyolít, mely eljárást ***a Kbt. III. rész (nemzeti értékhatárt elérő), 112. § (1) bekezdés b) pontja*** szerinti hirdetménnyel induló nyílt közbeszerzési eljárás szabályai szerint kívánja lefolytatni.

2. Az eljárás becsült értéke összesen: nettó ***156.132.343.-Ft***, melyből a balatonberényi orvosi rendelő felújításának tervezői költségbecslése: nettó ***101.771.849.-Ft***., a vörsi orvosi rendelő felújításának tervezői költségbecslése: nettó ***54.360.494.-Ft***

A közbeszerzési eljárást a Kbt. 19. § (3) bekezdése értelmében nem kell szükséges egybeszámítani.

A közbeszerzés tárgya építési beruházás, elnevezése: „***Orvosi rendelők felújítása Balatonberényben és Vörsön”.***

A közbeszerzés ***forrása*** a fent megjelölt azonosítószámú projekt kapcsán ***elnyert támogatás, azaz bruttó 99.958.865.-Ft***. A támogatás intenzitása: 100,00 %

3. ***A bíráló bizottság tagjai változatlanul***:

A bíráló bizottság tagjai:

pénzügyi, gazdasági: Németh Gyöngyi,

közbeszerzés tárgya szerinti, műszaki: Schäfer Zoltán,

jogi, közbeszerzési: dr. Gelencsér - Gönczöl Adrienn lesznek + Vörs Köszég Önkormányzata által delegált tagok: Deák Tamás és Tavaszi István.

4. Érvényes megbízási szerződés szerint a közbeszerzési eljárás dokumentumait dr. ***Gelencsér – Gönczöl Adrienn közbeszerzési tanácsadó*** készíti el, és a közbeszerzési eljárást ***bonyolítja***, melybe ***dr. Balogh Barbara Felelős Akkreditált Közbeszerzési Szaktanácsadó*** (lajstromszáma: 000827) kerül bevonásra.

5. A képviselőtestület felhatalmazza a polgármestert arra, hogy a jelen határozat végrehajtásához a szükséges intézkedéseket megtegye.

Határidő: azonnal

Felelős: Druskoczi Tünde polgármester

Balatonberény, 2025. március 17.

Druskoczi Tünde sk.

polgármester